Polly Samson

Polly Samson (født 29. april 1962 i London i England) er en engelsk journalist, forfatter og låtskriver. Hun har «en eksotisk familiebakgrunn, er mor til sju barn (ikke alle hennes egne), og bor i en herskapsbolig på landet» med musikeren David Gilmour, og «opptrådte en gang på en liste over Storbritannias 50 vakreste kvinner».Drennan, John (11. juni 2000): «Samson's delight», Irish Independent

 Liv og virke 
 Bakgrunn 
Hennes far var Lance Samson (død 4. februar 2013), avisredaktør og tidligere diplomatisk korrespondent for den kommunistiske britiske avisen The Morning Star, som kom til England i 1938 som ti år gammel jødisk flyktning. Hennes mor er forfatteren Esther Cheo Ying (født i 1932 i Shanghai i Kina), halvt kinesisk og halvt engelsk, som utga boken Black Country to Red China (2009), om hennes tid som major i Mao Zedongs røde hær.

I henhold til hennes biografi på eget nettsted var hun et ensomt barn som tidlig begynte å skrive. På 1970-tallet flyttet familien først til Cornwall, deretter Devon.

 Karrière 
Etter en vanskelig barndom begynte hun å arbeide som teleksoperatør til hun dro til London hvor hun fikk arbeid i et forlag.Polly Samson - About Der møtte Hun skuespilleren og forfatteren Heathcote Williams (født 15. november 1941) som hun fikk sin første barn med, sønnen Charlie.

Etter fødselen ble hun etterlatt hjemløs som husokkupant, men ble tatt vare på av journalist Cassandra Jardine (1954–2012) for en tid.Samson, Polly et al (29. mai 2012): «Cassandra Jardine: your friends and colleagues will all miss you» , Telegraph.co.uk

Etter bruddet med Williams møtte hun David Gilmour, sanger og gitarist i Pink Floyd, som hun giftet seg med i 1994 på Pink Floyds Division Bell-turné.Jardine, Cassandra (19. juli 2011): «My fear for the Charlie I know», Telegraph.co.uk De bor i West Sussex. Hennes sønn Charlie er adoptert av Gilmour, og de har tre barn sammen: Joe, Gabriel, og Romany. Gilmour har fire barn fra et tidligere ekteskap.Gilmour, Ginger: «Ginger Art» 

Polly Samson har skrevet korte fortellinger for BBC Radio 4 og har utgitt en samling kalt Lying in Bed (1999) og en roman, Out of the Picture (2000), foruten at hun også har bidratt med tekststykker og fortellinger til mange andre bøker og utgivelser som Gas and Air (2003), Girls Night In (2000), A Day in the Life (2003), og The Just When Stories (2010). I november 2010 ble hennes foreløpig siste novellesamling utgitt, Perfect Lives.Ransley, Lettie (6. november 2011): Perfect Lives by Polly Samson – review, The Observer

Samson er kreditert som medforfatter på sju av sangene på albumet The Division Bell,Mabbett, Andy (2010): Pink Floyd - The Music and the Mystery. London: Omnibus, ISBN 978-1-84938-370-7. og, med retrospektiv kildeangivelse til Clare Torry for hennes sang på «The Great Gig in the Sky», er hun den ene av kun to kvinnelige medforfattere på noen Pink Floyd-sanger. Hun skrev også sangtekster for Gilmours album fra 2006, On an Island, hvor hun også bidro på piano og sang. Samson skrev også noen tekster til David Gilmours album Rattle That Lock som kom i 2015. I tillegg bidro hun med sang på låten Today på samme album.

Hun er også en ivrig fotograf.Polly Samson - Photography

 Bibliografi 
 Lying in Bed (1999), noveller
 Out of the Picture (2000), roman
 Perfect Lives (2010), noveller
 The Kindness (2015), roman

 Referanser 

 Eksterne lenker 




  Cadwalladr, Carole (7 November 2010): «Polly Samson: 'Don't call me Mrs Gilmour'», The Observer

Kategori:Britiske forfattere
Kategori:Personer fra London
Kategori:Pink Floyd